《书闰师白莲堂》
宋代·魏野

野人禅客合相陪，渐老诗心亦共灰。
朱草阶前容不去，白莲常共喜频来。
地形各占幽深境，天产俱为散逸材。
犹恨东郊西寺远，闲门难并水边开。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，共表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。